ترهگري د پاکستان او افغانستان پرمختیا ته زیان رسوي
دپاکستان دپوځ سرلښکر جنرال اشفاق پرويز کياني پخپلو عسکرو غږ کړى دى چې دصوبه سرحد سوات اؤ نورو سيمو کې دعملياتو په مهال دې مقامي خلکو ته
د افغانستان جمهوررئیس حامد کرزي ویلي چې د ترهگرۍ د ځنگل اور په شان وده مومي او ترهگرۍ پرضد پاکستان او افغانستان لپاره به په گډه کارکول وی. د شورو په ورځ اسلام اباد کې دافغانستان پرمختيا لپاره دپاکستان پلازمينې اسلام اباد کې دوه ورځنى دسيمه ایز پرمختيايي مرستې کانفرنس ته په وینا کې ښاغلی کرزي وویل چې د معیار نه ټیټ اداري سېسټم او بدلېدونکې تگلارې د سیمې پرمختیا کې لویې خنډان دي. کانفرنس ته پخپله وينا کې دپاکستان صدراعظم سيد يوسف رضا گيلاني وويل پاکستان په افغانستان کې بيلا بيلو پلانونو باندې ٣٠ کروړه ډالر مصرفوي. دهغۀ وينا وه دسياسي اؤ اقتصادي چيلنجونو مقابلې لپاره به جامع تگلاره خپلول وي. نوموړي وويل پاکستان په افغانستان کې د ادارو پياوړتيا کې هم مرسته کوي. دهغۀ وينا پاکستان دخپلو محدودو وسيلو باوجود افغان کډوالو سره ممکن مرسته کړې ده. دپاکستان صدراعظم وويل دترهه گرۍ په ضد روانه جگړه دخوندي اؤ غوره راتلونکې جگړه ده اؤ ترهه گرو سره دخوندي راتلونکې لپاره جگړه کوؤ. هغۀ زياته کړه دسيمې دپرمختيا تکيه ترهه گرو ته ماتې ورکولو اؤ امنيت راوستو باندې ده. هغۀ وويل دراتلونکي نسل خوندي کولو لپاره ترهه گرو ته ماتې ورکول ضروري دي. نوموړي وويل په افغانستان کې داوږدې جگړې له امله ددغه ځايې اولس حق لري چې نړۍ دهغوي معاشي اؤ ټولنيزې پرمختيا لپاره مرستې وکړي. افغان جمهوررئيس حامد کرزي کانفرنس ته پخپله وينا کې وويل دپاکستان اؤ افغانستان ځينې سيمې دا مهال ترهه گر په نخښه کوي اؤ دترهه گرۍ په ضد به په گډه جگړه کول وي. دهغۀ وينا وه پاکستان اؤ افغانستان ته ستر گواښ له ترهه گرو څخه پيښ دى اؤ دواړو هيوادونو ته به په گډه دترهه گرو په ضد جگړه کول وي. حامد کرزي وويل دتاجکستان، افغانستان، پاکستان اؤ هند گاز پائپ ليکې پلانې باندې به ډير زر کار پيل کړل شي. هغۀ زياته کړه دگډ دښمن په ضد دزړونو اؤ ذهنونو پرانستو په ترڅ کې دگامونو اخستو وخت رارسيدلى دى. افغان جمهوررئيس وويل تندلاريتوب اؤ ترهه گري سيمه کې په تجارت اؤ خوشحالۍ بدې اغيزې کوي.